กรมควบคุมโรค กระทรวงสาธารณสุข ชี้แจงหลังฉีดวัคซีนสามารถรับประทานยาแก้ปวดลดไข้ได้
ศูนย์ต่อต้านข่าวปลอม เผยแพร่ข้อมูลกรณีมีข่าวปรากฎในสื่อออนไลน์ประเด็นเรื่องหลังฉีดวัคซีน AstraZeneca แล้วมีอาการปวด ไม่สบาย ห้ามทานยาแก้ปวด ลดไข้ หรือยาพาราเซตามอลเพราะมีผลต่อวัคซีน ซึ่งจากการตรวจสอบข้อเท็จจริงจากกรมควบคุมโรค กระทรวงสาธารณสุข พบว่าข้อมูลดังกล่าวเป็นข้อมูลเท็จ ชี้แจงว่าข้อมูลข้างต้นนั้นไม่เป็นความจริง ตามคำแนะนำเกี่ยวกับข้อปฏิบัติหลังการได้รับวัคซีนระบุว่าถ้ามีไข้หรือปวดเมื่อยมากให้รับประทานยาพาราเซตามอลได้ตามขนาดน้ำหนักตัว  10 มิลลิกรัม/กิโลกรัม (500 มิลลิกรัม/ 50 กิโลกรัม) ทุก 4-6 ชั่วโมง แต่ห้ามรับประทานยาจำพวก Brufen , Arcoxia และ Celebrex เด็ดขาด